དེ་སྔ་ལོ་རྒྱུས་ཀྱི་རྐྱེན་པས་ཕུལ་བྱུང་གི་སྲོལ་རྒྱུན་རིག་གནས་དང་ལག་རྩལ་མང་པོ་ཞིག་གོ་རྒྱུ་ཚོར་རྒྱུ་མེད་པར་གྱུར་པ་ཇི་བཞིན་དགའ་སྡོང་བོད་ལྷམ་བཟོ་རྩལ་ཡང་སྟོངས་ལ་ཉེ་བའི་མཚམས་སུ་གྱར།འོན་ཀྱང་།ཉེ་བའི་ལོ་འགའི་རིང་བོད་ཀྱི་རིག་གནས་རྒྱུན་འཛིན་དང་དར་སྤེལ་གཏོང་བར་གཞིགས་ནས།གཞིས་རྩེ་གྲོང་ཁྱེར་པ་སྣམ་རྫོང་དགའ་སྡོང་གྲོང་རྡལ་དར་རྒྱས་སྲོལ་རྒྱུན་གྱོན་ཆས་ཞིང་པའི་ཆེད་ལས་མཉམ་ལས་ཁང་གིས་ཐོག་མཐའ་བར་གསུམ་དུ་སྟོངས་ལ་ཉེ་བའི་མི་རིགས་ཀྱི་སྲོལ་རྒྱུན་ལག་ཤེས་བཟོ་རྩལ་ཏེ།བོད་ལྷམ་བཟོ་རྩལ་འཐུས་ཚང་དང་འཕེལ་རྒྱས་གཏོང་བར་བྲེལ་བཞིན་ཡོད།མཉམ་ལས་ཁང་དེའི་ཁྲིམས་ཚན་འཐུས་ཚབ་པ་སངས་ཚེ་རིང་གི་གྲོས་འགོ་དང་སྣེ་ཁྲིད་འོག་གླ་ཆ་མཐོ་པོ་སྤྲད་ནས་བོད་ལྷམ་འཚེམ་བཟོ་ཆེ་མོ་བ་གདན་དྲངས་ཏེ་བོད་ལྷམ་བཟོ་རྩལ་གཅིག་སྡུད་ཐོག་གསོ་སྦྱོང་བྱས་ཤིང་།མིག་སྔར་མཉམ་ལས་ཁང་ལ་ལས་མི་དང་ལག་རྩལ་ཆེ་མོ་བ་ཡོད།དུས་ཐུང་ལོ་གཉིས་ནང་དགའ་སྡོང་བོད་ལྷམ་བཟོ་རྩལ་གྱིས་གཙོས་པའི་མི་རིགས་ཀྱི་སྲོལ་རྒྱུན་གྱོན་ཆས་སྣ་ཚོགས་ཀྱི་བཟོ་རྩལ་སྦྱོང་མཁན་མི་ལྷག་ཙམ་ཟིན་པ་དང་མཉམ་ལས་ཁང་དེས་བཟོས་པའི་བོད་ལྷམ་ཁྲོམ་རར་བཏོན་རྗེས་མི་རྣམས་ཀྱིས་ཧ་ཅང་དགའ་པོ་བྱེད་ཀྱི་ཡོད།